b'\n_START_ARTICLE_\nMario Frick (poliitikko)\n_START_PARAGRAPH_\nMario Frick (s. 8. toukokuuta 1965 Balzersissa) toimi Liechtensteinin p\xc3\xa4\xc3\xa4ministerin\xc3\xa4 vuodesta 1993 vuoteen 2001, jolloin h\xc3\xa4net Edistyksellisen kansanpuolueen Otmar Hasler._NEWLINE_Mario Frick oli maailman nuorin p\xc3\xa4\xc3\xa4ministeri ollessaan vain 28 vuoden ik\xc3\xa4inen astuessaan virkaansa. Frick kuuluu puolueeseen nimelt\xc3\xa4 Is\xc3\xa4nmaallinen liitto (Vaterl\xc3\xa4ndische Union, VU) Frick nousi p\xc3\xa4\xc3\xa4ministeriksi Markus B\xc3\xbcchelin (FBP) hallituksen kaaduttua v\xc3\xa4likysymykseen sen j\xc3\xa4lkeen, kun B\xc3\xbcchel oli Landtagilta kysym\xc3\xa4tt\xc3\xa4 allekirjoittanut ruhtinas Hans Adam II:n lakiehdotuksen, joka antoi ruhtinaalle huomattavasti lis\xc3\xa4valtaa maap\xc3\xa4ivien ja hallituksen kustannuksella. Ensi t\xc3\xb6ikseen Frickin hallitus kumosi lain._NEWLINE_Maap\xc3\xa4iv\xc3\xa4vaaleissa 2001 k\xc3\xa4rsityn tappion j\xc3\xa4lkeen Mario Frick ilmoitti luopuvansa politiikasta. Frickin hallituskauden p\xc3\xa4\xc3\xa4tytty\xc3\xa4 ruhtinaan ehdottamasta laista j\xc3\xa4rjestettiin Otmar Haslerin hallituksen johdolla kansan\xc3\xa4\xc3\xa4nestys, ja se hyv\xc3\xa4ksyttiin._NEWLINE_Mario Frick on my\xc3\xb6hemminkin kritisoinut lakia voimakkaasti, sill\xc3\xa4 h\xc3\xa4nen mukaansa se antaa ruhtinaalle tyrannin valtuudet. H\xc3\xa4n my\xc3\xb6s kritisoi ruhtinasta \xc3\xa4\xc3\xa4nest\xc3\xa4jien kirist\xc3\xa4misest\xc3\xa4, sill\xc3\xa4 ruhtinas oli uhannut muuttaa pois Liechtensteinista, mik\xc3\xa4li laki ei olisi mennyt l\xc3\xa4pi.'